
Господь Иисус Христос предсказал, 
что перед концом мира «во многих охла¬ 
деет любовь» (Мф. 24,12), а значит, вместо 
нее войдет в сердца людей ожесточение и 
зло. Ведь в повседневной действительнос¬ 
ти гнев, раздражительность, вражда стали 
нашими постоянными спутниками. Труд¬ 
но примирить враждующих, утишить по¬ 
токи безудержного гнева наших близких и 
дальних. О, если бы знали люди, чего они 
лишаются, отказываясь от любви! 

Как спастись в этом мире христиани¬ 
ну? Как растопить злобу в своем сердце и 
в сердцах окружающих нас людей? 

Только молитвенное обращение к Гос¬ 
поду Иисусу Христу и Его Матери помо¬ 
жет умягчению наших сердец и уменьше¬ 
нию зла. 

Слезная молитва Пресвятой Богороди¬ 
це перед чудотворной Ее иконой «Умяг¬ 
чение злых сердец» способна совершить 
чудо. Где мы бессильны, там сила Божией 
благодати, призванная нашим обращени¬ 
ем к Божией Матери при чтении приве¬ 
денного акафиста, умягчит «сердца злых 
человек» и дарует чувство мира и любви. 

ТРОПАРЬ, ГЛАС 5 



мягчи наша злая сердца, 
Богородице, и напасти не¬ 
навидящих нас угаси, и всякую 
тесноту души нашея разреши, 
на Твой бо святый образ взи- 
рающе. Твоим страданием и 
милосердием о нас умиляемся 
и раны Твоя лобызаем, стрел 
же наших, Тя терзающих, ужа¬ 
саемся. Не даждь нам, Мати 
Благосёрдая, в жестокосердии 
нашем и от жестокосердия 
ближних погибнути, Ты бо есй 
войстинну злых сердец Умяг¬ 
чение. 

АКАФИСТ 

ПЕРЕД ИКОНОЙ БОЖИЕЙ МАТЕРИ 
«УМЯГЧЕНИЕ ЗАЫХ СЕРДЕЦ» 



КОНДАК 1 

збранней Деве Марии, пре¬ 
высшей всех дщерей земли, 
Матери Сына Божия, Егбже дадё 
на спасение мира, со умилением 
взываем: воззри на многоскбрбное 
житие наше, воспомяни скорби 
и болезни, йхже претерпела есй, 
яко наша земнородная, и сотвори 
с нами по милосердию Твоему, 
да зовём Ти: Радуйся, многоскбр- 
бная Мати Божия, печаль нашу в 
радость претворяющая. 

ИКОС 1 

нгел, возвестйвый пастырем 
Вифлеёмским о рождествё 
Спасителя мира, и с ним множес¬ 
тво небёсных сил восхвалйша Бб- 

га, поюще: слава в вышних Богу, 
и на земли мир, в человёцех бла¬ 
говоление. Ты же, Мати Божия, не 
имевшая, где главу преклоните^ 
занё не бе места во обителех, роди 
Сына Своего Первенца в вертепе 
и, повивши Его пеленами, положи 
в яслех; тем скорбь сердца Твоего 
познавше, вопием Ти: 

Радуйся, дыханием Своим Сы¬ 
на Своего возлюбленнаго со¬ 
гревшая; радуйся, Предвёчнаго 
Младёнца пеленами повившая. 
Радуйся, Носителя вселённыя 
млеком Своим питавшая; ра¬ 
дуйся, вертёп в нёбо обратив¬ 
шая. 

Радуйся, престолом Херувим¬ 
ским содёлавшаяся; радуйся, в 
рождествё и по рождествё Дё- 
вою пребывшая. 

Радуйся, многоскбрбная Мати 
Божия, печаль нашу в радость 
претворяющая. 

КОНДАК 2 

® йдяще Предвечнаго Мла¬ 
денца, повита лежаща в яс- 
лех, пришёдше поклонишася Ему 
пастыри Вифлеёмстии и сказаша 
о глаголе, глаголанном им Анге¬ 
лом о Отрочати, Мариам же соб¬ 
людшие вся глаголы сия в сёрдце 
Своём; по прошёствии же семи 
дней бе обрезан Иисус по закону 
Израильскому, яко человёк ось- 
моднёвен; воспевающе смирёние 
и терпёние Твоё, Богородице, по¬ 
ём вёчному Богу: Аллилуиа. 


ИКОС 2 


іазум имуща в Боге утверж¬ 
дённый и соблюдающа за¬ 
кон Господень, в четы'редесятый 



день, егда исполнишася дни очи¬ 
щения, вознесоста Иисуса во Ие¬ 
русалим родители Его, дабы пос¬ 
тавили Его пред Господом и дали 
за Него жертву по речённому в 
законе Господнем; мы же вопием 
Тебе сице: 

Радуйся, Создателя вселённыя 
во исполнёние закона во храм 
Иерусалимский принёсшая; ра¬ 
дуйся, тамо старцем Симеоном 
радостно срётенная. 

Радуйся, едина Чистая и Пре- 
благословённая в женах; ра¬ 
дуйся, крест Свой, скорбями 
преукрашённый, во смирёнии 
нёсшая. 

Радуйся, воли Божией нико- 
лйже преслушавшая; радуйся, 
образ терпёния и смирёния Со¬ 
бою явившая. 

Радуйся, сосуде, исполненный 
благодати Духа Святаго. 
Радуйся, многоскбрбная Мати 
Божия, печаль нашу в радость 
претворяющая. 

КОНДАК 3 

илою свыше была есй ук¬ 
репляема, Мати Божия, егда 
услыша словеса старца Симеона, 
глагблюща: се, лежит Сей на па¬ 
дение и на востание многим во 
Израили и в знамение пререка- 
емо, и Тебе же Самой душу прой¬ 
дет оружие, яко да открьіются от 
многих сердец помышления; и 
скорбь велия пронзи сердце Бого¬ 
родицы, и возопи в горести Богу: 
Аллилуиа. 

ИКОС 3 

мея тщание погубйти Отро¬ 
ча, посла Ирод избйти вся 

дети, сущия в Вифлееме и предё- 
лех его от двою лёта и нижайше, 
по врёмени, ёже испыта от волх¬ 
вов, и се, по повелёнию Божию, 
данному чрез Ангела во сне 
старцу Иосифу, бежа все Святое 
семёйство во Египет и пребьість 
тамо седмь лет до смёрти Ирода. 
Тёмже со умилёнием вопиём Ти: 
Радуйся, всю тесноту странс¬ 
твия понёсшая; радуйся, яко 
все йдоли падбша в странё Еги¬ 
петской, не возмбгше терпёти 
крёпости Сына Твоего. 

Радуйся, с нечестивыми языч¬ 
ники седмь лет пребывшая; ра¬ 
дуйся, с Предвёчным Мл адёнцем 
Отроком и со Своим обручником 
в Назарет пришёдшая. 

Радуйся, со старцем Иосифом 
древодёлом в нищетё жившая; 

радуйся, все время Своё в тру¬ 
дах проводившая. 

Радуйся, многоскорбная Мати 
Божия, печаль нашу в радость 
претворяющая. 



КОНДАК 4 

уря скорби обдержа Пречис¬ 
тую Матерь, егда возвраща¬ 
ющимся йма из Иерусалима не 
обретбста в пути Отрока Иисуса. 
Сего ради возвращшеся взыска- 
юще Его, и бысть по триёх днех 
обретбста Его в церкви, седяща 
посредё учителей и послушающа 
их и вопрошающа их. И речё к 
Нему Мати Его: чадо, что сотво¬ 
ри нама тако? Се отец Твой и Аз 
боляще искахом Тебе. И речё к 
нйма: что яко искаста Менё, не 
вёста ли, яко в тех, яже Отца Мое¬ 
го суть, достоит бьіти Ми;' и Мати 


іо 



Его соблюдите вся глаголы сия' 
в сердце Своём, вопиющи Богу: 
Аллилуиа. 


ИКОС 4 



слыша Мати Божия, яко Ии- 


фи. су с прохождаше всю Гали¬ 
лею, уча на сонмищах их, про- 
повёдаяй Евангелие Царствия и 
исцеляя всяк недуг и всяку язву в 
людех, и изьіде слух по всей Си¬ 
рии, и приведбша к Нему болящия 
различными недузи, и страстьмй 
одержимыя,' и бёсами, и разслаб¬ 
ленныя, и исцеляше их. Ты же, 
Мати Божия, вёдущи пророчес¬ 
тва, скорбёла сёрдцем, познавши, 
яко вскоре прийдет час, егда Сын 
Твой принесёт Себё в жёртву за 
грехи мира. Тёмже ублажаем Тя, 
многострадальная Мати Божия, 
вопиюще: 


и 


Радуйся, Сына Своего на слу¬ 
жение народу иудейскому от¬ 
давшая; радуйся, скорбная 
сердцем, но покорная воле Бо¬ 
жией. 

Радуйся, мир от потопа грехбв- 
наго спасшая; радуйся, главу 
древняго змйя стёршая. 
Радуйся, Себе в жертву живу 
Богу принёсшая; радуйся, Гос¬ 
подь бо с Тобою, Благословён- 
ная. 

Радуйся, многоскбрбная Мати 
Божия, печаль нашу в радость 
претворяющая. 



КОНДАК 5 

бжие Царство на земли про- 
повёдуя, обличаше Иисус 
гордость фарисёй, мнивших себя 
праведными бьіти. Тии же, слу¬ 
шая притчи Его, разумёша, яко о 

них глаголет, и искаша яти Его, 
но убояшася народа, понеже яко 
пророка Его имёяху; сие все вё- 
дущи, скорбяше Богородица о 
Сыне возлюбленном, страшися, 
да не убиют Его, в горести вопи¬ 
юще: Аллилуиа. 


ИКОС 5 

Ш идевше нёцыи от иудёев вос- 
кресёние Лазаря, идбша к фа- 
рисёом и рекбша им, яже сотвори 
Иисус, и речё Каиафа, архиерёй 
сый лёту тому: уне есть нам, да 
един человёк умрет за люди, а не 
весь язык погибнет; от того дня 
совещашася, да убиют Его; мы же 
вопиём Тебё, Пречистая: 

Радуйся, Спасителя мира рбжд- 
шая; радуйся, спасёния нашего 
главйзно. 

Радуйся, от рождёния Матерью 

Спасу нашему предьізбранная; 
радуйся, Мати Божия, обречён¬ 
ная на страдание. 

Радуйся, Благословенная, Ца¬ 
рицею Небесною содёлавша- 
яся; радуйся, выну за нас моля¬ 
щаяся. 

Радуйся, многоскбрбная Мати 
Божия, печаль нашу в радость 
претворяющая. 



КОНДАК 6 

рёжде проповёдник слова 
Божия, пбслежде предатель 
Иуда Искарибтский, един от обо- 
юнадесяти апостолов, иде ко архи- 
ерёом предати Учителя своего; они 
же, сльішавше, обрадовашася зело 
и обещаша ему срёбреники дата; 
Ты же, Мати Божия, скорбящи о 
Сыне Своём возлюбленном, вопи¬ 
яла еси горце Богу: Аллилуиа. 


14 



ИКОС 6 

® озсия последняя вечеря уче¬ 
ником Христовым, на нёйже 
Учитель умы нози им, образ сми¬ 
рения тем показуя, и речё им: 
един от вас предаст Мя, ядьій со 
Мною. Мы же, горю Матери Бо¬ 
жией сострадающе, вопием Ей: 
Радуйся, Мати Божия, мукой 
сердечной истомленная; ра¬ 
дуйся, вся претерпевшая во 
юдоли сей многоскбрбней. 
Радуйся, в молитве успокое¬ 
ние находившая; радуйся, всех 
скорбящих радосте. 

Радуйся, утоление наших пе¬ 
чалей; радуйся, из тины грехбв- 
ныя нас спасающая. 

Радуйся, многоскбрбная Мати 
Божия, печаль нашу в радость 
претворяющая. 

КОНДАК 7 

отяй явйти любовь Свою к 
роду человеческому, Гос¬ 
подь Иисус Христос на Тайной 
Вечери, благословив и преломив 
хлеб, даде Своим учеником и 
апостолом, рек: приимйте, ядйте, 
сие есть Тело Моё; и приём чашу 
и хвалу воздав, дадё им, глаголя: 
пййте от нея вси, сия есть Кровь 
Моя Новаго Завёта, яже за мнбгия 
изливаемая во оставлёние грехов. 
Благодаряще милостиваго Бога за 
милосёрдие Его к нам неизречён¬ 
ное, поём Ему: Алл илу иа. 

ИКОС 7 

бвое знамение милости Сво- 

___ ёй яви Господь учеником 

Своим, егда обеща послати им 
Утёшителя Духа Истины, Иже от 
Отца исходит и ймать свидётель- 

ствовати о Нем. Тебе же, Матери 
Божией, дважды освященной 
Святым Духом, вопием: 

Радуйся, Духа Святаго обита¬ 
лище; радуйся, чертбже все- 
свётлый. 

Радуйся, пространное селение 
Бога Слова; радуйся, бисер Бо¬ 
жественный произведшая. 
Радуйся, Рождеством Твоим 
райския двери нам отверза¬ 
ющая; радуйся, знамение ми¬ 
лости Божией Собою нам 
явившая. 

Радуйся, многоскбрбная Мати 
Божия, печаль нашу в радость 
претворяющая. 


КОНДАК 8 

транно и прискорбно нам 
сльішати, яко лобзанием 
предадё Учителя своего и Гбс- 

пода Иуда Искарибтский, спйра 
же и тьісящник и слуги иудейския 
яша Иисуса и связаша Его и ведб- 
ша к первосвященнику Анне пёр- 
вее, посём же к Каиафе архиерё- 
ови. Мати же Божия, смертнаго 
совета Сына Своего возлюблен¬ 
наго ожидающи, вопияше Богу: 
Аллилуиа. 



ИКОС 8 

си иудеи ведбша Иисуса от 
Каиафы в претор к Пилату, 
глагблюще Его злодеем бьіти. 
Пилат же, вопросив Его, глагола 
им, яко ни единая вины обретает 
в Нем; мы же вопием Ти: 

Радуйся, сердце, горем ис¬ 
терзанное, имевшая; радуйся, 
слёзы о Сыне Своём проли¬ 
вавшая. 

Радуйся, все прет ерпёвшая без 

ропота, яко раба Господня; ра¬ 
дуйся, стенящая и рыдающая. 
Радуйся, Царице небесй и зем¬ 
ли, приемлющая молитвы раб 
Своих. 

Радуйся, многоскбрбная Мати 
Божия, печаль нашу в радость 
претворяющая. 


КОНДАК Э 

® си роди блажат Тя, честней¬ 
шую Херувим и славнейшую 
без сравнения Серафим, Влады¬ 
чицу и Матерь Избавителя на¬ 
шего, Рождеством Своим радость 
всему миру принёсшую, пбслежде 
' скорбь вёлию имёвшую, вйдящи 
Сына Своего возлюбленнаго на 
поругание и биёние и смерть прё- 
даннаго, мы же умилённое пёние 
приносим Ти, Пречистая, поюще 
Всемогущему Богу: Аллилуиа. 

ИКОС 9 


Ш етйи многовещаннии не воз¬ 
могут изрещй всех страда¬ 
ний, Тобою перенесённых, Спасе 
наш, егда воины, сплётше венёц 
из тёрния на главу Твою возло- 
жиша и в ризу багряну облекбша, 
глагблаху: радуйся, Царю Иудёй- 
ский; и бияху Тя по ланитам. Мы 
же, Мати Божия, страдания Твоя 
познавающе, вопиём Ти: 

Радуйся, Егбже млеком Своим 
питала есй, терзаемаго видев¬ 
шая; радуйся, багряницею и 
тернбвным венцём одёяннаго 
зрёвшая. 

Радуйся, страданием-Его спо- 
страдавшая; радуйся, всёми 
учениками Его оставленнаго 
видевшая. 

Радуйся, неправедными судия- 

ми Его осуждённаго зревшая. 
Радуйся, многоскорбная Мати 
Божия, печаль нашу в радость 
претворяющая. 


КОНДАК 10 



пасти хотя Иисуса, речё Пи- 


лат иудёом: есть обычай нам, 
да единаго вам отпущу, хбщете ли 
убо отпущу вам Царя Иудёйскаго? 
Вси же возопйша, глагблюще: не 
Его, но Варавву! Воспевающе 
милосердие Божие, отдавшаго 
Сына Своего Единороднаго на 
крёстную смерть, да искупит ны 
от вёчныя смёрти, вопиём Ему: 
Аллилуиа. 


икос ю 



тена и ограждёние буди 


нам. Владычице, изнемога¬ 
ющим от скорби и болёзней. Ты 
бо и Сама страдала еси, сльішащи 

иудеев, вопиющих: распни Его! 
Ныне же усльіши нас, вопиющих 
Ти: 

Радуйся, Мати милосердия, 
огъёмлющая всяку слезу от .но¬ 
те страждущих; радуйся, слезу 
умиления нам подающая. 
Радуйся, погибающих грешни¬ 
ков спасающая; радуйся, пред- 
стательство христиан непос- 
тьідное. 

Радуйся, от страстей нас избав¬ 
ляющая; радуйся, сердцу со¬ 
крушённому отраду подающая. 
Радуйся, многоскбрбная Мати 
Божия, печаль нашу в радость 
претворяющая. 


КОНДАК 11 

ение всеумилённое прино¬ 
сим Спасителю мира, на 
вольное страдание шёдшу и Крест 

Свой нёсшу на Голгофу пропяти 
Его; стояху при Кресте Иисусове 
Маги Его, Мария Кдеопова и Ма¬ 
рия Магдалина. Иисус же, видев 
Матерь и ученика стояща, с гоже 
любляше, глагола Матери Своей: 
Жёно, се сын Твой! Потом глаго¬ 
ла ученику: се Мати твоя! И от 
того часа поят Ю ученик во сво- 
яси. Ты, Мати Божия, вйдящи на 
Крестё Сына и Господа Своего 
терзающися, вопияла еси горце 
Богу: Аллилуиа. 


икос н 



вёте Мой, Боже превёчный и 


Твбрче всех тварей. Господи, 
како терпиши страсти на Крестё? 
- Чистая Дёва плачущи глаголаніе 
о страннем Твоём Рождествё: Сы¬ 
не Мой, паче всех матерей возве¬ 
личена бых Аз, но, увы Мне, ныне 

Тя видящи распята, распаляюся 
утробою. Мы же слёзы пролива¬ 
ем, Тебе внимающе, вопием Ти: 
Радуйся, радости и веселия ли¬ 
шённая; радуйся, вольная стра¬ 
дания Сына Своего на Крестё 
видевшая. 

Радуйся, Чадо Своё возлюб¬ 
ленное уязвленным зрёвшая; 
радуйся, Агница, зрящи Чадо 
Своё, яко Агнца, на заколёние 
ведома. 

Радуйся, Избавителя язв ду- 
шёвных и телёсных язвами 
покрытаго видевшая; радуйся, 
Сына Своего воскрёсшаго из 
мёртвых зрёвшая. 

Радуйся, многоскбрбная Мати 
Божия, печаль нашу в радость 
претворяющая. 

КОНДАК 12 

лагодать подаждь нам, Спасе 
Всемилостивый, на Кресте 
Дух Свой испустивый и согре¬ 
шений наших рукописание раз- 
дравый. Се, Свет Мой благйй, 
Бог Мой угасе на Кресте, - Дева 
стеняще глаголаніе. - Потщйся, 
Иосифе, к Пилату приступите и 
испроси снята с древа Учителя 
твоего. Уязвленнаго Тя видевше 
без славы нага на древе, Чадо 
Моё, душу Мою пройде оружие, 
по проречёнию праведнаго Симе¬ 
она, - скорбяше Мати Божия, во¬ 
пиющи: Аллилуиа. 

ИКОС 12 

оюще милосёрдие Твоё, Че- 
_ ловеколюбче, покланяемся 
богатству милости Твоея, Вла- 

дьіко. Создание Твоё спасти хотя, 
смерть подъял еси, — речё Пре¬ 
чистая, — но Воскресением Тво¬ 
им, Спасе, помилуй всех нас. Мы 
же Пречистей Матери Твоей со 
умилением зовем: 

Радуйся, мертва зрящи безды¬ 
ханна преблагаго Господа; ра¬ 
дуйся, лобзавшая тело Сына 
Своего возлюбленнаго. 
Радуйся, Света Своего нага и 
уязвленнаго мертвеца зрела 
еси; радуйся. Света Своего гро¬ 
бу предавшая. 

Радуйся, плащаницею новою 
Тело Его обвившая; радуйся, 
воскресшим Его видевшая. 
Радуйся, многоскбрбная Мати 
Божия, печаль нашу в радость 
претворяющая. 

КОНДАК 13 



Ш Всепетая Мати, изнемо- 
гавшая от скорби у Креста 
Сына Своего и Бога, внемли воз¬ 
дыханием и слезам нашим и изба- 
ви от скорби, болезней и вёчныя 
смерти всех, уповающих на неиз¬ 
речённое Твоё милосёрдие и во¬ 
пиющих Богу: Аллилуиа. 

Этот кондак читается трижды, 
затем 1-й икос и 1-й кондак. 


МОЛИТВА 



многострадальная Мати Б6- 


I жия. превысшая всех дщё- 
рей земли по чистотё Своёй и 
по множеству страданий. Тобою 
на земли перенесённых, приимй 
многоболёзненная воздыхания 
наша и сохрани нас под кровом 
Твоея милости. Иного бо при- 
бёжища и тёплаго предстатель- 

ства разве Тебе не вёмы, но, яко 
дерзновение имущая ко Иже из 
Тебе Рождённому, помози и спаси 
ны молитвами Своими, да непре- 
ткновённо достигнем Царствия 
Небёснаго, идёже со всёми свя¬ 
тыми воспоём в Троице Единаго 
Бога, ныне и присно и во вёки ве¬ 
ков. Аминь. 


28 


ОБ ИКОНЕ 

«УМЯГЧЕНИЕ ЗЛЫХ СЕРДЕЦ» 


Икона «Умягчение злых сердец» или 
«Симеоново проречение», как ее называ¬ 
ют многие православные, имеет следую¬ 
щее происхождение: 

Святой старец Симеон Богоприимец, 
по внушению Духа Божьего, увидел во 
Христе, принесенном Девою Мариею в 
Иерусалимский храм в 40-й день после 
рождения, не просто младенца, а ожидае¬ 
мого всем израильским народом Мессию, 
Искупителя. Провидя также прозорливы¬ 
ми очами, что пред ним предстоит без¬ 
мужняя Дева-Матерь, старец обратился к 
Богоматери и сказал: 

- Вот лежит Сей на падение и на вос¬ 
стание многих во Израиле. И будет Он 
предметом пререканий: одни будут гово¬ 
рить, что Он благ, другие, напротив, что 
Он обманывает народ. И сделают Его, по 
слову пророка Иеремии, как мишень, в ко¬ 
торую стреляют, повесивши Его на древе 
крестном и, как стрелами, пронзив Его 
гвоздями и копием. В то время и Тебе Са- 

мой. Пречистая Дева, пройдет сквозь душу 
оружие печали и болезни сердечной, когда 
увидишь Ты Сына Твоего пригвожденным 
на кресте и когда Его будешь провожать из 
мира с великой скорбью и рыданиями. 

Это пророчество Симеона изображено 
видимыми символическими знаками на 
некоторых иконах Божией Матери. Обык¬ 
новенно в качестве символа берется сле¬ 
дующий образ: на иконе изображается 
Богоматерь с семью воткнутыми в сердце 
мечами - по три справа и слева, и один 
снизу. Число 7 в Св. Писании вообще оз¬ 
начает «полноту» чего-либо, а в данном 
случае полноту того горя, печали и болез¬ 
ни сердечной, которые были перенесены 
Пресвятой Девой Марией в Ее жизни на 
земле. Указанный образ иногда еще до¬ 
полняется изображением на коленах Бого¬ 
матери умершего Младенца Христа. 

В дореволюционном издании «Чудо¬ 
творные иконы Божией Матери» указыва¬ 
ется на различие между иконами «Умяг¬ 
чение злых сердец» (называемой также 
«Симеоново проречение») и «Семистрель- 
ная», которое состоит в том, что мечи, 
30 


пронзившие сердце Богоматери, располо¬ 
жены по-разному: на иконе «Умягчение 
злых сердец» («Симеоново проречение») 
- по три справа и слева, а один (седьмой) 
снизу; а на иконе «Семистрельной» - три 
с одной и четыре с другой стороны. Здесь 
также указывается на разные дни праздно¬ 
вания: иконе «Умягчение злых сердец» - 2 
февраля и в неделю Всех Святых; иконе 
«Семистрельной — 13 августа. 

В современной богослужебной практи¬ 
ке Русской Православной Церкви принято 
считать перечисленные иконы разновид¬ 
ностями одного иконографического типа 
и, соответственно, объединять дни празд¬ 
нования — 2 февраля, 13 августа и в неде¬ 
лю Всех Святых. 

КАК ЧИТАТЬ АКАФИСТ 



Читать акафист можно дома, добавляя 
его в конце к утренним или вечерним мо¬ 
литвам, если у вас есть время и силы. 

Можно читать его и в свободное вре¬ 
мя дома отдельно. В этом случае порядок 
чтения таков: 

Господи Иисусе Христе, Сыне Божий, 
молитв ради Пречистыя Твоея Матере и 
всех святых, помилуй нас. Аминь. 

Слава Тебе, Боже наш, слава Тебе. Царю 
небесный. ..Трисвятое по Отче наш... 

Господи помилуй - 12 раз. 

Слава, и ныне: 

Приидите, поклонимся... 

Псалом 50-й: Помилуй мя. Боже... 

Акафист. 

По окончании чтения акафиста: 

Достойно есть... 

Слава, и ныне: 

Господи, помцдуй {трижды). 

Господи Иисусе Христе, Сыне Божий, 
молитв ради Пречистыя Твоея Матере, 
преподобных и богоносных отец наших и 
всех святых помилуй нас. Аминь. 

